Document ID: 31999R0640

KOMMISSIONENS FORORDNING (EF) Nr. 640/1999 af 25. marts 1999 om ændring af forordning (EF) nr. 2815/98 om handelsnormer for olivenolie
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer (1), senest ændret ved forordning (EF) nr. 1638/98 (2), særlig artikel 35a, og
ud fra følgende betragtninger:
Ved forordning (EF) nr. 2815/98 af 22. december 1998 om handelsnormer for olivenolie (3) blev der indført regler for angivelse af oprindelsesbetegnelsen på emballager bestemt til forbrugerne i medlemsstaterne eller på etiketterne på disse emballager i olivenoliesektoren;
perioden på tre måneder fra offentliggørelsen af forordning (EF) nr. 2815/98 indtil anvendelsen af nævnte forordning er ikke tilstrækkelig lang til, at de resterende etiketter og fortrykte emballager kan blive opbrugt; fristen for anvendelse af etiketteringskravene i artikel 6 bør udskydes -
UDSTEDT FØLGENDE FORORDNING:
Artikel 1
I artikel 6 i forordning (EF) nr. 2815/98 ændres »inden datoen for anvendelse af denne forordning« til »inden den 30. juni 1999«.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 1. april 1999.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. marts 1999.

Labels: 3
17